વર્ષ ૨૦૧૫ની મંદી સામે બાથ ભીડનારી ડાયમંડ ઇન્ડસ્ટ્રીને ડિસેમ્બર-૨૦૧૫માં ક્રિસમસ ખરીદીથી ફરી બ્રેક મળ્યો ને બજારે ધીમે- ધીમે સુધારો હાંસલ કર્યો. માર્ચ-૨૦૧૬ સુધીમાં ફરી ડાયમંડ ડિમાન્ડ સામાન્ય બની જતા તમામ ડાયમંડ યૂનિટો પુનઃ પૂર્ણકક્ષાએ ધમધમવા માડયા અને રફ ડાયમંડની ડિમાન્ડ રોકેટ ગતિએ ઉછળતા રફના પ્રિમિયિમ રેટ બોલાવા લાગ્યા. પરંતુ, આ સુધારો ખાસ લાંબો ટકયો નથી. માત્ર ચારથી પાંચ મહિનાના અરસામાં આ સુધારો ધોવાયો છે અને ઉદ્યોગકારો- વેપારીઓ ફરી કામકાજ નહિ હોવાની બૂમો પાડવા માડયા છે.